Tegumenta sistemo

La tegumenta sistemo (el la latina integumentum, eksteraĵo, kovraĵo) estas laŭ anatomio de animaloj la eksteraj histoj de la korpo de kiu la haŭto formas la plej grandan parton. Ĝi estas ofte la plej granda anatomia sistemo. Ĝi enhavas la haŭton, hararon, kaj ungojn.

 Funkcioj 
La tegumenta sistemo havas multajn rolojn rilate al memregulado. Ĉiuj korpaj sistemoj kunlaboras en interkonektita maniero por konservi la gravajn internajn funkciadkondiĉojn de la korpo. La haŭto havas gravegan laboron, tio estas protekti la korpon, kaj agas kiel unua defendlinio de la korpo kontraŭ infekto, temperaturŝanĝiĝo kaj aliaj defioj al memregulado.

La funkcioj de la tegumenta sistemo estas variaj kaj rilatas al:
 konservado de la korpa integreco
 protektado de la korpinternaj vivgravaj histoj kaj organoj
 protektado kontraŭ invado de infektigaj organismoj
 protektado de la korpo kontraŭ sekiĝo
 protektado de la korpo kontraŭ temperaturŝanĝoj
 ekskrecio de ne plu utilaj materialoj per ŝvitado
 metabolo
 sentumo pri la ekstera mondo (tuŝo, premo, doloro, varmego kaj malvarmego)
 protektado de la korpo kontraŭ sunfrapo
 kreado de vitamino D per ekspozicio al transviola lumo
 stokado de akvo, graso, glukozo kaj vitamino D
 partoprenado en temperaturregulado

 Malsanoj 
Eblaj malsanoj de la homa tegumenta sistemo inkluzivas jenajn:
 Ekzantemo
 Haŭtvezikoj
 Mikozo
 Infekto
 Sunfrapo
 Haŭtkancero
 Albinismo
 Akno
 Herpeto

 Vidu ankaŭ 
 Haŭto
 Epidermo
 Dermo
 Hipodermo
 Ungo
 Hararo

 Bibliografio 
 Hynek Burda: Allgemeine Zoologie. (Ĝenerala zoologio), eldonejo Eugen Ulmer. Stuttgart 2005 (p. 155) ISBN 3-8252-2690-5


Kategorio:Anatomio